Public procurement notice: Contract Notice
Published: 2023-03-22
Buyer: ΔΗΜΟΣ ΘΕΡΜΑΙΚΟΥ
Country: GR
Contract type: Services
Procedure: Open procedure
CPV classification: 71314100: Electrical services
Estimated value: 215117.5 EUR
Submission deadline: 2023-04-24
Award criteria: Lowest price

Technical requirements: ΕΛΕΓΧΟΣ, ΠΙΣΤΟΠΟΙΗΣΗ ΚΑΤΑ Κ.Ε.Η.Ε., ΠΡΟΤΥΠΑ ELOT HD 384 ΚΑΙ 60364 ΚΑΙ ΑΠΟΚΑΤΑΣΤΑΣΗ ΒΛΑΒΩΝ ΗΛΕΚΤΡΟΛΟΓΙΚΩΝ ΕΓΚΑΤΑΣΤΑΣΕΩΝ ΔΗΜΟΥ ΘΕΡΜΑΙΚΟΥ
Αντικείμενο της σύμβασης είναι η ανάθεση των υπηρεσιών ελέγχου ασφαλείας και πιστοποίησης των ηλεκτρικών εγκαταστάσεων κατά τα πρότυπα ΚΕΗΕ, ΕΛΟΤ HD 384 και ΕΛΟΤ 60364 (συμπεριλαμβανομένης της προμήθειας των απαιτούμενων υλικών) με σκοπό τον έλεγχο, τις απαραίτητες τροποποιήσεις και την τελική πιστοποίηση της ασφάλειας των ηλεκτρικών εγκαταστάσεων των Δημοτικών και Σχολικών κτιρίων, καθώς και των εξωτερικών ηλεκτρικών εγκαταστάσεων του Δήμου Θερμαϊκού. Η εργασία αυτή εντάσσεται στα απαραίτητα μέτρα για την δραστική αύξηση της ασφάλειας και την προστασία της ζωής και της υγείας των χρηστών των κτιριακών εγκαταστάσεων, αλλά και στις ανάγκες συντήρησης και αναβάθμισης των τελευταίων.
Πιο συγκεκριμένα, η μικτή σύμβαση αναφέρεται: στον έλεγχο των εσωτερικών ηλεκτρικών εγκαταστάσεων των Δημοτικών κτιρίων, των Σχολικών κτιρίων και των Εξωτερικών Εγκαταστάσεων (πίνακες χαμηλής τάσης), στις εξειδικευμένες μετρήσεις, στις απαιτούμενες διορθώσεις, στον αρχικό έλεγχο (αφορά νέες ηλεκτρικές εγκαταστάσεις), στον  επανέλεγχο και στην πιστοποίηση, στην έκδοση Υ.Δ.Ε. (“Υπεύθυνη Δήλωση Αδειούχου Ηλεκτρολόγου Εγκαταστάτη”), στη συμπλήρωση εντύπου καταγραφής στοιχείων ΕΗΕ και πρωτοκόλλων ελέγχου από αδειούχο ηλεκτρολόγο εγκαταστάτη σύμφωνα με την ισχύουσα νομοθεσία. Οι εργασίες θα διενεργηθούν ακολουθώντας τις τεχνικές απαιτήσεις και την μεθοδολογία των προτύπων ΚΕΗΕ, ΕΛΟΤ HD 384 και ΕΛΟΤ 60364 (αφορά νέες ηλεκτρικές εγκαταστάσεις), και θα είναι οδηγός για τον τακτικό επανέλεγχο των ηλεκτρικών εγκαταστάσεων, ο οποίος είναι απαραίτητο να γίνεται τουλάχιστον ανά δύο (2) έτη, ώστε να εξασφαλίζεται η σωστή και ασφαλής λειτουργία όλων των εγκαταστάσεων. Στόχος της εφαρμογής του συστήματος ελέγχου είναι η αποφυγή - κατά το μέγιστο δυνατό - ατυχημάτων, βλαβών και πυρκαγιών και η τήρηση της κείμενης νομοθεσίας στις ηλεκτρικές εγκαταστάσεις.
Ο Έλεγχος ασφαλείας ηλεκτρολογικών εγκαταστάσεων περιλαμβάνει εβδομήντα δύο (72) κτίρια [εκ των οποίων τα είκοσι έξι (26) είναι Δημοτικά κτίρια και τα σαράντα έξι (46) Σχολικά], με τετρακόσιους εξήντα τρεις (472) ηλεκτρολογικούς πίνακες και εξήντα τρείς (63) Εξωτερικές Εγκαταστάσεις.
Η διάρκεια της σύμβασης ορίζεται σε δώδεκα (12) μήνες, εκ των οποίων οι εργασίες ελέγχου (πρώτος κύκλος) θα ολοκληρωθούν σε έξι (6) μήνες, και οι εργασίες επιδιόρθωσης/αποκατάστασης και επανελέγχου (δεύτερος κύκλος) στους επόμενους έξι (6) μήνες, ώστε να ολοκληρωθεί όλη υπηρεσία εντός του προβλεπόμενου χρόνου.
Η  συνολική διάρκεια της σύμβασης μπορεί να παρατείνεται μετά από  αιτιολογημένη απόφαση της αναθέτουσας αρχής μέχρι το 50% αυτής, ύστερα από σχετικό αίτημα του  αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου, Άρθρο 217 του ν. 4412/2016.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα  που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία [ισχύει, κατά περίπτωση, για τους εγκατεστημένους στην Ελλάδα Οικονομικούς Φορείς].
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας θα πρέπει να καλύπτεται από όλα τα μέλη της ένωσης χωριστά.
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται:
α) να είναι οι ίδιοι (ως φυσικά πρόσωπα) ή να διαθέτουν κατάλληλο προσωπικό (ως νομικά πρόσωπα) ως εξής:
-Διπλωματούχοι ηλεκτρολόγοι ή μηχανολόγοι μηχανικοί με βεβαίωση αναγγελίας δραστηριότητας αδειούχου εγκαταστάτη, σύμφωνα με τα ειδικώς οριζόμενα στο Π.Δ. 108/2013, όπως τροποποιήθηκε και ισχύει
-Πτυχιούχοι ηλεκτρολόγοι ή μηχανολόγοι μηχανικοί, οι οποίοι έχουν επαγγελματικά δικαιώματα της 3ης Ομάδας ή ανώτερης Α’ ειδικότητας, σύμφωνα με τα ειδικώς οριζόμενα στο Π.Δ. 108/2013 όπως τροποποιήθηκε και ισχύει

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα  που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία [ισχύει, κατά περίπτωση, για τους εγκατεστημένους στην Ελλάδα Οικονομικούς Φορείς]. Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας θα πρέπει να καλύπτεται από όλα τα μέλη της ένωσης χωριστά.

Award value: 215117.5